Document ID: 31976L0399

NEUVOSTON DIREKTIIVI,
annettu 6 päivänä huhtikuuta 1976,
elintarvikkeissa sallittuja väriaineita koskevan jäsenvaltioiden lainsäädännön lähentämisestä 23 päivänä lokakuuta 1962 annetun neuvoston direktiivin muuttamisesta viidennen kerran (76/399/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 100 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(1),
ottaa huomioon talous- ja sosiaalikomitean lausunnon(2),
sekä katsoo, että
elintarvikkeissa sallittuja väriaineita koskevan jäsenvaltioiden lainsäädännön lähentämisestä 23 päivänä lokakuuta 1962 annetussa neuvoston direktiivissä(3), sellaisena kuin se on viimeksi muutettuna direktiivillä 70/358/ETY(4), on yhteinen väriaineluettelo,
edellä mainitun direktiivin antamisen jälkeen elintarvikelisäaineiden toksikologiset tutkimusmenetelmät sekä erityisesti biologisen ja kemiallisen tiedon arvioimis- ja tulkitsemismenetelmät ovat merkittävästi kehittyneet,
väriaineiden käytön turvallisuutta koskevien nykyisten vaatimusten perusteella tiettyjen väriaineiden käyttöä elintarvikkeissa ei enää tulisi sallia, ja
tarvittavaa kieltoa olisi tehostettava niin, että varmistetaan kansanterveyden suojeleminen ja aiheutetaan mahdollisimman vähän teknologista ja taloudellista häiriötä,
ON ANTANUT TÄMÄN DIREKTIIVIN:
1 artikla
1. Muutetaan 23 päivänä lokakuuta 1962 annetun direktiivin liitteitä I ja III seuraavasti:
Poistetaan 1 päivästä tammikuuta 1977 alkaen väriaineet seuraavasti:
E 103 Krysoiini S
E 105 Nopea keltainen AB
E 111 Oranssi GGN
E 121 Orseiini
E 125 Skarletti GN
E 126 Ponceau 6 R
E 130 Antrakinonisininen (solantreenisininen RS)
E 152 Musta 7984
E 181 Poltettu umbra
2. Yhtä tai useampaa 1 kohdassa mainittua väriainetta sisältävien elintarvikkeiden pitäminen kaupan on kiellettyä 1 päivästä tammikuuta 1978 alkaen.
2 artikla
Jäsenvaltiot, jotka saavat 31 päivään joulukuuta 1975 asti kieltää 1 artiklan 1 kohdassa mainitun yhden tai useamman väriaineen käytön elintarvikkeissa, voivat pitää kiellon voimassa mainitun päivämäärän jälkeenkin.
3 artikla
Jäsenvaltioiden on toteutettava tämän direktiivin noudattamisen edellyttämät toimenpiteet 1 artiklassa mainittuihin päivämääriin mennessä ja ilmoitettava tästä komissiolle viipymättä.
4 artikla
Tämä direktiivi on osoitettu kaikille jäsenvaltioille.
Tehty Luxemburgissa 6 päivänä huhtikuuta 1976.

Labels: 0
3
17